CELEX: 62015FN0100
Language: et
Date: 2015-07-06 00:00:00
Title: Kohtuasi F-100/15: 6. juulil 2015 esitatud hagi – ZZ versus EIP

14.12.2015   
            
            
               ET
            
            
               Euroopa Liidu Teataja
            
            
               C 414/41
            
         6. juulil 2015 esitatud hagi – ZZ versus EIP
   (Kohtuasi F-100/15)
   (2015/C 414/51)
   Kohtumenetluse keel: itaalia
   
      Pooled
   
   Hageja: ZZ (esindajad: avvocato L. Isola ja avvocato G. Isola)
   
      Kostja: Euroopa Investeerimispank
   
      Hagi ese ja sisu
   
   Nõue tühistada esiteks hageja 2013. aasta hindamisaruanne ning teiseks EIP järgnevad ja seotud otsused, nagu otsus teda palgaastmele D mitte edutada, ning hüvitada väidetavalt tekitatud mittevaraline ja varaline kahju.
   
      Hageja nõuded
   
   
               —
            
            
               tühistada vaidluste lahendamise komitee 8. detsembri 2014. aasta otsus koos toimiku saatmisega komiteele tagasi pärast seda, kui on kindaks määratud kriteeriumid, mida komitee peab uue otsuse tegemisel järgima;
            
         
               —
            
            
               tühistada suunised, mille inimressursside direktoraat on määratlenud teates „Suunised töötajate hindamiseks 2013. aasta hindamise raames”, osas, milles nendega nähakse ette, et lõplikku hinnangut tuleb väljendada suulise koondaruandena, ilma et oleks kunagi määratletud vastavad avaldused;
            
         Teise võimalusena:
   
               —
            
            
               tühistada 2013. aasta hindamisaruanne tervikuna (osa „Hindamine” selles osas, milles selles ei ole hagejale antud hinnet „erakordne tulemuslikkus” või „väga hea tulemuslikkus” ja ei tehta ettepanekut tema edutamiseks ametikohale D, ja lõpuks osas, milles sellega ei nähta ette tema teenistuskäigu arengut ja ei määrata tema eesmärke aastaks 2014);
            
         
               —
            
            
               tühistada kõik seotud, järgnevad ja eelnevad aktid, mille hulka kuulub ka edutamine, mis on tehtud avalikuks teatega „Performance Evaluation exercise 2013 – List of promotions and awards”, mis tehti kättesaadavaks 31. märtsil 2014;
            
         
               —
            
            
               tuvastada tema suhtes toime pandud ahistamine;
            
         
               —
            
            
               tuvastada Euroopa Liidu vastutus ahistamisele õhutamisel ja „õiglase kohtumenetlusega” seotud normide rikkumine;
            
         
               —
            
            
               mõista kostjatelt solidaarselt välja õiglane hüvitis füüsilise, mittevaralise ja varalise kahju eest, mis on üksikasjalikult esile toodud eespool punktides 112–120;
            
         
               —
            
            
               mõista kostjatelt solidaarselt välja viivitus- ja tasandusintress ja hüvitis väljamõistetud summade raha väärtuse languse eest;
            
         
               —
            
            
               mõista kohtukulud ilma piiranguteta välja kahelt kostjalt.